Både bankerne og forbrugerne retter kritik mod erhvervsminister Brian Mikkelsen (K), efter at han er kommet med et nyt forslag om at afskaffe de såkaldte skilteregler, der er en del markedsføringsloven. Det skriver Politiken.

Der bliver ulige konkurrence mellem bankerne og de andre låneudbydere. juridisk direktør i Finans Danmark, Kenneth Joensen

Som reglerne er nu, er de forskellige kviklånsfirmaer, bilforhandlere, elektronikbutikker og andre mindre låneudbydere juridisk forpligtet til tydeligt at skilte med priserne på deres lån på nettet og i deres butikker.

Men ifølge Politiken kan de fremover undgå at oplyse om låneomkostningerne indtil forbrugerne får en lånekontrakt. Det kan skævvride konkurrencen og gøre det mere uigennemskueligt fra forbrugerne, lyder det fra både bankernes og forbrugernes interesseorganisationer.

- Vi synes, at det bliver mere uigennemskueligt for den enkelte forbruger, hvad det egentlig koster at optage et lån, når man for eksempel køber en bil eller en fladskærm, siger Lars Pram, der er direktør for Forbrugerrådet Tænk, til DR Nyheder.

Ulige konkurrence

Ifølge Finans Danmark (tidligere Finansrådet, red.), der varetager bankernes interesser, kommer de nye regler både hans medlemmer og forbrugerne til gene. Bankerne skal nemlig fortsætte med at skilte med deres låneomkostninger, efter den nye markedsføringslov er trådt i kraft.

Vi synes, at det bliver mere uigennemskueligt for den enkelte forbruger, hvad det egentlig koster at optage et lån, når man for eksempel køber en bil eller en fladskærm. Lars Pram, direktør for Forbrugerrådet Tænk

- Der bliver ulige konkurrence mellem bankerne og de andre låneudbydere og lige så vigtigt, så har forbrugerne ikke den samme mulighed for at finde ud af, hvad det koster at tage et lån hos et kviklånsfirma sammenlignet med, hvad det koster at gå i banken, siger juridisk direktør i Finans Danmark, Kenneth Joensen, til DR Nyheder.

- Man vil kunne komme i en situation, hvor man først får den reelle pris, når man modtager et tilbud om at optage et lån. Efter vores opfattelse er det for sent, man skal have mulighed for at sammenligne, hvad det for eksempel koster hos henholdsvis et kviklånsfirma og i en bank, inden man får et tilbud, siger han.

Minister forsvarer nye regler

Både Forbrugerrådet Tænk og Finans Danmark opfordrer erhvervsminister Brian Mikkelsen til at genoverveje sit forslag om at ændre markedsføringsloven.

Men kritikken bider ikke på den konservative minister: